Nemanja Matić

Nemanja Matić (sündinud 1. augustil 1988 Šabacis) on Serbia jalgpallur, kaitsev poolkaitsja. Ta mängib Prantsusmaa kõrgliigaklubis Lyoni Olympique.

Aastatel 2007–2009 mängis Matić Slovakkia kõrgliigaklubis Košice.

2009. aastal toimus mängija üleminek Londoni Chelseasse, aga kaks aastat hiljem vahetas Chelsea Matići Benficasse David Luizi vastu. Hooajal 2012–13 valiti Matić Portugali kõrgliiga hooaja parimaks mängijaks. Hooajal 2013–14 tuli ta klubiga Portugali meistriks. 2014. aastal ostis Chelsea FC Matići 21 miljoni euro eest tagasi. Hooaegadel 2014–15 ja 2016–17 tuli ta Chelseaga Inglismaa meistriks. Hooajal 2014–15 valiti Matić lisaks Inglismaa kõrgliiga hooaja sümboolsesse koosseisu.

2017. aasta juulis sõlmis ta lepingu Inglismaa kõrgliigaklubiga Manchester United ning mängi seal viis hooaega. 5. märtsil 2018 lõi ta värava Crystal Palace'i vastu ning see valiti Manchester Unitedi hooaja parimaks väravaks.

2022. aasta juunis sõlmis ta üheaastase lepingu Itaalia kõrgliigaklubiga AS Roma. Hooaja 2023/24 esimeses pooles mängis ta Prantsusmaa kõrgliigaklubis Rennesi Stade. 2024. aasta jaanuaris sõlmis ta kahe ja poole aasta pikkuse lepingu samasse liigasse kuuluva klubiga Lyoni Olympique.

Serbia jalgpallikoondises mängis Matić aastatel 2008–2019 kokku 48 korda ja lõi kaks väravat. Ta kuulus Serbia koondisse 2018. aasta maailmameistrivõistlustel.

Aastatel 2014 ja 2015 valiti Matić Serbia aasta jalgpalluriks.

Tema noorem vend Uroš Matić on samuti jalgpallur.

Saavutused
Chelsea
 Inglismaa meister (2): 2014–15, 2016–17
 Football League Cup (1): 2014–15
Benfica
Primeira Liga: 2013–14
Taça da Liga: 2011–12
Taça de Portugal: Teine koht 2012–13
UEFA Euroopa Liiga: Teine koht 2012–13
Manchester United
FA Cup: Teine koht 2017–18
UEFA Euroopa Liiga: Teine koht 2020–21

 Viited 

 Välislingid 

Kategooria:Serbia jalgpallurid
Kategooria:Chelsea FC mängijad
Kategooria:SBV Vitesse jalgpallurid
Kategooria:Lissaboni Benfica jalgpallurid
Kategooria:Manchester United FC mängijad
Kategooria:AS Roma mängijad
Kategooria:Stade Rennais FC jalgpallurid
Kategooria:Lyoni Olympique'i mängijad
Kategooria:Premier League'i mängijad
Kategooria:Eredivisie mängijad
Kategooria:Primeira Liga mängijad
Kategooria:Serie A mängijad
Kategooria:Ligue 1 mängijad
Kategooria:Sündinud 1988